Komisijos tarnybų darbinis dokumentas - Lydimasis dokumentas Pasiūlymas Europos parlamento ir Tarybos sprendimas iš dalies keičiančio Tarybos direktyvas 76/768/EEB, 88/378/EEB, 1999/13/EB ir Direktyvas 2000/53/EB, 2002/96/EB ir 2004/42/EB siekiant suderinti jas su Reglamentu (EB) Nr. ... dėl medžiagų ir mišinių klasifikavimo, ženklinimo bei pakavimo ir iš dalies keičiančio Direktyvą 67/548/EEB ir Reglamentą (EB) Nr. 1907/2006- PSS įdiegimo bendrijos teisėje poveikio vertinimo santrauka [KOM(2007) 611 galutinis] SEK(2007) 1334] /* SEK/2007/1335 galutinis */





[pic] | EUROPOS BENDRIJŲ KOMISIJA | Briuselis, 16.10.2007 SEK(2007) 1335 KOMISIJOS TARNYBŲ DARBINIS DOKUMENTAS Lydimasis dokumentas Pasiūlymas EUROPOS PARLAMENTO IR TARYBOS SPRENDIMAS iš dalies keičiančio Tarybos direktyvas 76/768/EEB, 88/378/EEB, 1999/13/EB ir Direktyvas 2000/53/EB, 2002/96/EB ir 2004/42/EB siekiant suderinti jas su Reglamentu (EB) Nr. ... dėl medžiagų ir mišinių klasifikavimo, ženklinimo bei pakavimo ir iš dalies keičiančio Direktyvą 67/548/EEB ir Reglamentą (EB) Nr. 1907/2006 PSS ĮDIEGIMO BENDRIJOS TEISĖJE POVEIKIO VERTINIMO SANTRAUKA [KOM(2007) 611 galutinis]SEK(2007) 1334] KOMISIJOS TARNYBŲ DARBINIS DOKUMENTAS PSS ĮDIEGIMO BENDRIJOS TEISĖJE POVEIKIO VERTINIMO SANTRAUKA Medžiagų ir mišinių klasifikavimo ir ženklinimo pasaulinės suderintosios sistemos (toliau – PSS), kurią 2003°m. liepos mėn. oficialiai patvirtino JT Ekonomikos ir socialinių reikalų taryba (ECOSOC), tikslas – pasauliniu mastu nustatyti vienodus cheminių medžiagų klasifikavimo kriterijus ir ženklinant pateikti informaciją apie jų keliamus pavojus bei taip skatinti atsakingiau jas tvarkyti. Tai turėtų palengvinti tarptautinę prekybą cheminėmis medžiagomis, o taip pat apsaugoti žmonių sveikatą bei aplinką. Šiame poveikio vertinime nagrinėjamas PSS diegimas ES, priimant siūlomą reglamentą, ir būtini kitų susijusių Bendrijos teisės aktų dėl cheminių medžiagų (toliau – vėlesni susiję teisės aktai) pakeitimai. Jis pagrįstas RPA ir konsultacijų bendrovės „London Economics“ poveikio vertinimo studijomis, Komisijos tarnybų atliktu darbu, pvz., dėl pasekmių vėlesniems susijusiems teisės aktams dėl cheminių medžiagų, bei atsakymais per konsultacijas internetu. Analizė rodo, kad tolesnėje perspektyvoje būtų tikslinga įdiegti PSS, nes (periodinė) nauda, kuri pasireiškia su prekyba susijusių sąnaudų mažinimu, galiausiai turėtų nusverti vienkartines diegimo sąnaudas. Sąnaudos, kurios pagal visus skaičiavimus per metus bendrovėje siekia vidutiniškai kelias darbo dienas, mažėja smarkiai sumažinus prekybos reguliavimo barjerus, susijusius su klasifikavimo ir ženklinimo skirtumais pasaulyje. Todėl tai paskatins prekybą cheminėmis medžiagomis su ES nepriklausančiomis šalimis ir, stiprinant išorinį ES pramonės konkurencingumą, prisidės prie ekonomikos augimo ir darbo vietų kūrimo. Tačiau reikia kontroliuoti diegimo sąnaudas, kad artimiausioje ateityje būtų galima gauti grynosios naudos, o MVĮ išvengtų nereikalingų sąnaudų ir administracinės naštos. Be to, norint tai atlikti, būtina sklandžiai pereiti nuo dabartinės sistemos prie PSS, užtikrinančios dabartinį aukštą aplinkos ir sveikatos apsaugos lygį ir mažinančios bendrovėms tenkančią naštą. Pereinamąjį laikotarpį turi sudaryti du tolesni etapai, atitinkamai, medžiagoms ir mišiniams, kad būtų galima išvengti darbo trikdžių, o klasifikavimą reikėtų keisti taip, atsižvelgiant į pereinamojo laikotarpio medžiagų registravimą pagal REACH, kad būtų galima prisiderinti prie PSS įdiegimo kitose pasaulio vietose tempo siekiant iš prekybos maksimalios naudos. Poveikio vertinime pritariama siūlymui nustatyti pereinamąjį laikotarpį medžiagoms, kad jis sutaptų su galutiniais terminais, taikomais REACH medžiagų klasifikavimo ir ženklinimo sąrašui. Trumpesnio pereinamojo laikotarpio, faktiškai, būtų sunku laikytis, nes dėl to gali prireikti iš naujo paženklinti dideles turimų medžiagų atsargas. Ilgesnis pereinamasis laikotarpis taip pat keltų problemų mišinių gamintojams, kurie PSS norėtų taikyti anksčiau. Vertinime pritariama, kad mišiniams tolesnis pereinamasis laikotarpis būtų 4,5 metų. Akivaizdu, kad tariamai nedidelis pereinamojo laikotarpio mišiniams pratęsimas ilgesniam laikui yra netikslingas dėl didėjančio krūvio, kai vienu metu tenka administruoti dvi klasifikavimo sistemas, taip nustelbiant pastangas palengvinti ilgoje tiekimo grandinėje veikiančių mišinių tiekėjų, tarp kurių yra daug MVĮ, galimybes geriau prisiderinti prie būtinų pokyčių ir paskirstyti sąnaudas. Trumpesnis laikotarpis reikštų, kad mažiau mišinių tiekėjų galės gauti naudos iš medžiagų ir mišinių klasifikacijos PPS per tiekimo grandinę. Pageidavimas nustatyti 4,5 metų laikotarpį buvo išreikštas ir per viešąsias suinteresuotųjų šalių konsultacijas, per kurias dauguma siūlė vidutinės trukmės pereinamuosius laikotarpius.